Source: http://rovaniemi.cloudnc.fi/fi-FI/Toimielimet/Kaupunginhallitus/Kokous_1632020/Rovaniemen_brandikirja(96780)
Timestamp: 2020-06-01 03:23:20+00:00
Document Index: 8471221

Matched Legal Cases: ['§ 102', '§ 482', '§ 6', '§ 89', '§ 90', '§ 91', '§ 92', '§ 93', '§ 94', '§ 95', '§ 96', '§ 97', '§ 98', '§ 99', '§ 100', '§ 101', '§ 103', '§ 104', '§ 105', '§ 106', '§ 107', '§ 108', '§ 109', '§ 110', '§ 111', '§ 112', '§ 113', '§ 114', '§ 115', '§ 116', '§ 117']

Rovaniemen brändikirja | Rovaniemi
Kaupunginhallitus, kokous 16.3.2020
§ 102 Rovaniemen brändikirja
ROIDno-2019-180
Kaupunginhallitus, 25.11.2019
Riikka Heikkilä, viestintäpäällikkö, riikka.heikkila@rovaniemi.fi
Rovaniemi uudistaa kaupunkibrändinsä syksyn ja talven aikana. Tavoitteena on luoda kaikkia rovaniemeläisiä ja vierailijoita yhtenäisellä tavalla puhutteleva brändi, jonka avulla elinvoimaisen arktisen pääkaupungin vetovoima ja pitovoima kasvavat entisestään.
Brändityö pohjautuu Rovaniemen vahvuuksiin, olemassaoleviin brändeihin ja kaupunkistrategiaan. Työhön ovat päässeet vaikuttamaan kaupungin asukkaat, henkilöstö, yrittäjät, matkailutoimijat ja muut sidosryhmät. Syksyllä ja alkutalvella julkaistuihin kyselyihin on tullut noin 2000 vastausta. Seuraava asukaskysely avautuu joulukuussa 2019. Kyselyjen lisäksi projektissa on jalkauduttu asukkaiden pariin niin kaupungin keskustassa kuin kylissä. Laajan osallistamisen lisäksi työhön sisältyy muun muassa tiedon analysointia, viestintätoimenpiteitä sekä konsernitasoinen brändikirja ja brändin jalkauttamiseen liittyvien kampanjoiden suunnittelua ja toteutuksia.
Työ on edennyt konseptointivaiheeseen. Brändikonsepti sisältää muun muassa linjauksen kaupungin identiteetistä ja arvomaailmasta. Lisäksi se määrittelee brändihierarkian sekä brändiviestinnän perusteet. Konseptiin perustuva varsinainen brändikirja on tavoitteena tuoda kaupunginhallituksen käsittelyyn viimeistään alkuvuonna 2020.
Brändityö sisältyy vuosien 2019-2020 talousarvioihin ja kaupunginhallitus on hyväksynyt työn osana viestintäohjelmaa 2019-2020 (17.12.2018 § 482).
Kaupunginhallitus merkitsee brändityön tilanteen tiedokseen ja hyväksyy työn etenemisen konseptin pohjalta varsinaisen brändikirjan laadintaan.
Rovaniemen kaupunkibrändiä uudistetaan. Kaupunginhallitus on hyväksynyt brändityön marraskuussa 2018 osana viestintäohjelmaa 2019-2020.
Brändityöprojekti (brändikirjan laatiminen ja visuaalisen ilmeen uudistaminen ja yhtenäistäminen) käynnistyi elokuussa 2019. Työtä on tehty laajassa vuorovaikutuksessa kaupungin yhtiöiden, henkilöstön, kaupunkilaisten, yritysten ja matkailutoimijoiden kanssa. Syksyllä ja talvella tehtyihin kyselyihin vastasi lähes 2000 henkilöä. Brändityössä hyödennettyjä kyselyitä ja tuloksia on koottu next.rovaniemi.fi-sivustolle ja työstä on tiedotettu mm. omilla verkkosivuilla ja sosiaalisessa mediassa sekä mediatiedottein. Vuoropuhelua on käyty asukkaiden kanssa jalkautumalla niin keskustaan kuin kyliinkin. Brändityötä on koordinoinut kaupunginjohtajan nimeämä ohjausryhmä.
Brändikirja nojaa kaupungin strategisiin linjauksiin vahvistaen Rovaniemeä elinvoimaisena, arktisena pääkaupunkina. Se linjaa Rovaniemen punaisen langan ja tuottaa inspiraatiota kaupungista kertomiseen erilaisille kohdeyleisöille sekä auttaa strategiasta viestimiseen. Tavoitteena on luoda Rovaniemestä entistäkin houkuttelevampi kaupunki asukkaille, osaajille, vierailijoille ja yrityksille.
Brändikirja ja uusi visuaalinen ilme julkaistaan asukkaille ja henkilöstölle toukokuun aikana, jonka jälkeen työ jatkuu brändityön jalkauttamisena ja erilaisin kampanjoin.
Kaupunginjohtaja esittää, että kaupunginhallitus:
hyväksyy liitteenä olevan brändikirjaluonnoksen ja valtuuttaa viestintäpäällikön tekemään siihen tarvittavat teknisluontoiset muutokset ja korjaukset.
hyväksyy, että brändikirjan pohjalta laaditaan tarkempi graafinen ohjeistus, jonka hyväksyy ja jonka päivittämisestä vastaa viestintäpäällikkö. Graafinen ohjeistus laaditaan 1.5.2020 mennessä.
päättää, että brändikirjan linjauksia käytetään ja sovelletaan kaikessa kaupunkikonsernin toiminnassa, viestinnässä ja markkinoinnissa.
päättää, että graafisen ohjeistuksen käyttöönotto ja soveltaminen aloitetaan kaupungin toimialoilla ja hallinto- ja tukipalveluissa 15.5.2020 lähtien.
valtuuttaa viestintäpäällikön valmistelemaan kaupunginjohtajan päätettäväksi 1.10.2020 mennessä suunnitelman visuaalisen ilmeen soveltamisesta erityiskohteissa ja konserniyhteisöissä.
Kaupungin johtoryhmä, konserniyhteisöjen johto
Rovaniemi_Brändikirja_03_2020_KH
Salassa pidettävä, Julkisuuslaki (621/1999) § 6, kohta 9
§ 89 Kokouksen laillisuus ja päätösvaltaisuus sekä työjärjestyksen hyväksyminen
§ 90 Pöytäkirjan tarkastus
§ 91 Ajankohtaiset asiat
§ 92 Poikkeamislupahakemus Kaplastie 17, Saarenkylä
§ 93 Paavalniemen osayleiskaava
§ 94 Asemakaavan laatiminen Apukan alueelle
§ 95 Maankäyttösopimuksen rakentamisvelvoitteen jatkaminen tonteilla 1-10-3 ja 10 sekä niihin rajoittuvat yleiset alueet
§ 96 Palvelujen hankinta Eduro säätiöltä
§ 97 Toimielinten palvelualuejako
§ 98 Edustajan nimeäminen Ikääntyneen väestön hyvinvointisuunnitelma vuoteen 2025 -ohjausryhmään
§ 99 Ounasvaaran koordinaatioryhmän nimeäminen
§ 100 Rovaniemen Kehitys Oy:n yhtiöjärjestyksen muuttaminen ja varajäsenen nimeäminen hallitukseen
§ 101 Ulla-Kirsikka Vainion johtajasopimus
§ 103 Valtuustoaloite kaupunginvaltuutetut mukaan taloustalkoisiin / kokouspalkkioiden puolittaminen
§ 104 Valtuustoaloite Kemijoen rantojen siistiminen Yläkemijoen kylien alueella (Autti-Tennilä väli) työllisyystöinä
§ 105 Valtuustoaloite Rovaniemi, kylien kaupunki
§ 106 Valtuustoaloite lähiruokaa kerran kuussa
§ 107 Valtuustoaloite ulkomaisten elintarvikkeiden kulutuksen puolittamiseksi vuoteen 2025 mennessä
§ 108 Valtuustoaloite Rovaniemelle oma ruokakulttuuristrategia
§ 109 Valtuustoaloite omistajaohjaus osaksi organisaatiouudistusta
§ 110 Valtuustoaloite ostolaskutietojen julkaisemiseksi
§ 111 Valtuustoaloite sateenkaariliputus Rovaniemelle / oikaisuvaatimus
§ 112 Valtuustoaloitteet ja kuntalaisaloitteet
§ 113 Viranhaltijoiden, lautakuntien ja jaoston päätösten otto-oikeus
§ 114 Ilmoitusasiat
§ 115 LISÄPYKÄLÄ: Koronavirukseen varautuminen (lisäpykälä)
§ 116 LISÄPYKÄLÄ: Asukastoiminnan toiminta- ja kehittämistuet 2020 (lisäpykälä)
§ 117 LISÄPYKÄLÄ: Toimielinten sähköiset kokoukset (lisäpykälä)